Polisie kry 39 gesteelde skape | Netwerk24
Polisie kry 39 gesteelde skape
Deur Lynn Williams 10 Februarie 2019 19:30
Die gesteelde skape wat die polisie gevind het.
Die polisie in Dutywa in die Oos-Kaap, het op 39 gesteelde skape ter waarde van R58 000 afgekom.
Kapt. Jackson Manatha, polisiewoordvoerder, sê die polisie het Vrydag inligting ontvang dat daar gesteelde skape in die ou Idutywa is.
Volgens Manatha het dit voorgekom asof iemand die skape weggesteek het en van plan was om dit iewers anders heen te vervoer toe die polisie daarop afkom.
“Die eienaar van die skape was by die gemeenskapsaal besig om die diefstal aan te meld toe hy ingelig is dat die polisie reeds sy skape gevind het. Hy het sy dankbaarheid teenoor die polisie uitgespreek vir hul flink optrede en was baie bly hy kon sy skape terugkry.”
Meer oor: Skape | Veediefstal | Misdaad
Boereplan: Slim plan met gasaangedrewe skaapsterttang
’n Skaapveiling ‘soos in die ou dae’
Reënbestande lekke bevorder só voerbenutting